Vladimir Ljahhov (kosmonaut)
Vladimir Ljahhov (vene Владимир Афанасьевич Ляхов; ukraina Володимир Панасович Ляхов; 20. juuli 1941 Antratsõt, Ukraina NSV – 19. aprill 2018 Astrahan) oli Nõukogude Liidu kosmonaut. Ljahhov lõpetas 1964. aastal kõrgema sõjalennuväekooli Harkivis. 7. mail 1967 valiti ta kosmonaudiks. Ta osales kolmel kosmoselennul ja oli missioonide Sojuz 32/Sojuz 34 1979, Sojuz T-9 1983 ja Sojuz TM-6 1988 komandör. Oma esimesel kosmoselennul püstitas ta 175 päevaga kosmosesviibimise rekordi. Kokku viibis ta kosmoses 333 päeva, 7 tundi ja 47 minutit. 1979. aastal sai ta NSV Liidu kosmoselenduri aunimetuse. Ljahhov oli abielus ja tal oli kaks last.